2021/02

HÍRLEVÉL

**Új szakképzési rendszer szakképzési munkaszerződéssel**

**2020. január 1-jén hatályba lépett a szakképzésről szóló 2019. évi LXXX. törvény, valamint a szakképzésről szóló törvény végrehajtásáról szóló 12/2020. Kormányrendelet alapjaiban alakítja át a szakképzés rendszerét. A szakképzésbe 2020. május 31-ét követően belépett tanulók már az új szakképzési szabályozás alapján kezdhetik meg tanulmányaikat és folytathatják a gyakorlati képzésüket. Azonban egy ideig párhuzamosan fog működni a tanulószerződéses rendszer és az új szakképzési munkaszerződéses rendszer. A szakmajegyzékben (korábban OKJ) szereplő alapszakmákat kizárólag iskolai rendszerben, tanulói jogviszony keretében lehet majd tanulni, míg a részszakképesítéseket, illetve a szakmai képzéseket pedig felnőttképző intézményben vagy szakképző iskolában felnőttképzési jogviszonyban sajátíthatják el a tanulók.**

***https://szabkam.hu/*Új elemmel bővül a Magyar Falu Program**

**A Magyar Falu Program 2019-es indulása óta folyamatosan bővül, egyre növekvő forrástömeggel. Most új elemmel bővül a Magyar Falu Program, több mint 5 millió négyzetméternyi állami tulajdonú ingatlant ajánlunk fel a falusi önkormányzatoknak, hogy azokat közcélra tudják majd használni. Összesen 5,4 millió négyzetméternyi ingatlanvagyont ajánl fel az állam kistelepüléseknek. 2055 ingatlanról van szó, 935 önkormányzat esetében. Az érintett ingatlanokból mintegy 2,4 millió négyzetméter belterület, 2022. január 1-jétől tudnak elindulni a vagyonátruházási eljárások.**

***https://kormany.hu/*Mikro-, kis- és középvállalkozások technológiai korszerűsítése célú Hitelprogram**

**A Hitelprogram célja a mikro-, kis- és középvállalkozások technológiai korszerűsítése, illetve a korszerű termék- és szolgáltatásfejlesztési képességének megteremtése, bővítésének támogatása, amelynek egyedi célkitűzése a finanszírozási forrásokhoz nem, vagy nem megfelelő mértékében hozzájutó mikro-, kis- és középvállalkozások fejlesztése a mikro-, kis- és középvállalkozások külső finanszírozáshoz történő hozzáférésének javítása révén. A támogatott beruházásnak olyan fejlesztést kell eredményeznie, ami javítja a technológiai felkészültséget. A Hitelprogram célja a mikro-, kis- és középvállalkozások olyan beruházásainak a támogatása, amelyek pénzügyi szempontból életképesek, jövedelemtermelők.**

***http://www.pafi.hu/***

**Állattartó telepek kisebb értékű fejlesztéseit támogató pályázat nyílt**

**Harmincmilliárd forint keretösszeggel, állattartással foglalkozó gazdálkodók számára hirdetett újabb pályázatot az agrártárca – jelentette be Nagy István agrárminiszter. Az Agrárminisztérium közleménye szerint a tárcavezető ismertette: a Vidékfejlesztési programban meghirdetett felhívás célja, hogy a kisebb állattartó gazdaságok kiválthassák korszerűtlen termelési technológiájukat, ezzel javulhat termelékenységük és jövedelmezőségük.**

***https://www.munkaszuret.hu/***

**Adócsökkentést és adókönnyítést jelentett be Varga Mihály**

A gazdaság újraindítását az adópolitikán keresztül is segíti a kormány, erről szól a jövő évi adókönnyítő törvényjavaslat, amely hamarosan az Országgyűlés elé kerül – mondta **Varga Mihály** pénzügyminiszter a közösségi oldalára feltöltött videóüzenetében kedden.

Jövő júliustól a szociális hozzájárulási adó 15 százalékra mérséklődik, a szakképzési hozzájárulás pedig – a kedvezmények fenntartása mellett – beépül az adóba. A munkát terhelő adók mértéke így 2 százalékponttal csökken, valamint tovább egyszerűsödik az adórendszer – fejtette ki. A változások eredményeként évente 250 milliárd forinttal több marad a vállalkozásoknál – tette hozzá a miniszter.

Az átalányadózás könnyebb és olcsóbb lesz a jövő évtől, ez az adózási forma az éves minimálbér tízszereséig, kiskereskedelmi tevékenységnél ötvenszereséig választható majd – mutatott rá Varga. Hozzáfűzte: az így adózó egyéni vállalkozásoknak az éves minimálbér feléig nem kell személyi jövedelemadót fizetniük, továbbá az érintettek adott esetben élhetnek a családi adókedvezmény lehetőségével is. Az intézkedés a miniszter szerint 70 ezer vállalkozásnak jelent könnyebbséget.

Harmadik könnyítésként segítjük a gazdaság újraindításában aktívan részt vállaló piaci szereplőket. Jövő évtől a kockázati tőkealap-kezelőknek és tőzsdéknek nem kell különadót fizetniük, mondta Varga Mihály. Hozzátette: a rezsicsökkentés megőrzését szolgálja, hogy az energiaellátók a veszteségüket a következő 5 adóévben levonhatják az adózás előtti eredményükből.

A miniszter arra is kitért, hogy jelentős lépéseket tesznek a kriptodevizákból származó jövedelmek kifehérítése irányába. A költségvetésnek több milliárd forintot hozhat az, hogy a kriptodevizák adóterhe 30,5 százalékról 15 százalékra csökken – részletezte.

A kormány folytatja a családokat és a vállalkozásokat segítő gazdaságpolitikát – összegezte végül az adókönnyítésekről szóló törvényjavaslat lényegét a pénzügyminiszter.

*Forrás: https://www.mti.hu*

**Irányító Csoport ülések**

A Paktumszervezet Irányító csoportja a második negyedévben 2021.04.12-én 31 munkáltató esetében 44 fő, 2021.04.15-én 1 munkáltató esetében 33 fő, 2021.04.22-én 33 munkáltató esetében 48 fő, 2021.05.14-én 65 munkáltató esetében 80 fő, 2021.05.26-án 65 munkáltató esetében 117 fő álláskereső foglalkoztatási szándékát bírálta el. Az ülésék során **összesen 148 munkáltató és 233 munkavállaló esetében hozott pozitív döntést.**

*Forrás: Megyei paktumiroda*